Dre ma ne blije ket politikerezh Napoleon III dezhañ tamm ebet en devoa nachet degemer al Lejion a enor digantañ. Goude an drevadenn alaman e nachas mont kuit eus Metz ha chom a reas youlek-mat ouzh an alouberien. O vezañ ma oa mil vrudet e oa bet dilennet da gannad er Reichstag (Breujoù an Impalaeriezh alaman) e 1874. Ur wech hepken en devoa kemeret perzh kement ha diskouez splann e oa ali gant Elzasiz a felle dezhe chom gall.